gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl gl gl gl gl gl gl gl it nl en gl gl gl gl gl gl gl gl gl gl gl gl gl gl gl gl gl gl gl gl gl es gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Investidos catro novos xuíces honorarios do Couto Mixto
4 de Xullo de 2015
A cerimonia, na que tamén se recuperaba o nomeamento de vigairo, tiña lugar o 4 de xullo na igrexa de Santiago de Rubiás
Un engalanado pobo de Santiago de Rubiás (Calvos de Randín) recibía no mediodía do 4 de xullo á comitiva da Asociación de Amigos do Couto Mixto, da que tamén formaba parte a música dos Gaiteiros da Raia. Tras chegar ao adro da igrexa facíase unha ofrenda floral á estatua adicada a Delfín Modesto Brandón, derradeiro xuíz do Couto Mixto.
A continuación, xa no interior do templo, comezaba o acto solemne de investimento de novos xuíces honorarios co que a Asociación de Amigos do Couto Mixto distingue a persoas ou institucións que destacan polo seu labor en favor deste encrave da fronteira galego-portuguesa. Ademais preténdese recuperar a memoria deste singular territorio que funcionou cunha organización xurídica e popular propia entre os séculos XII e XIX.
A cerimonia comezaba co traslado, por parte dos “Homes de Acordo” da “Arca das Tres Chaves” dende a sacristía, onde se garda durante o ano, ata o altar da igrexa. Alí, esta arca, que simboliza a memoria do Couto Mixto, abríase. E así permanecía ao longo deste acto que no que tomaba a palabra o presidente da asociación, Luis García Mañá, para referise á historia e tradición deste territorio transfronteirizo, pero tamén ao seu futuro “cheo de toxos”, que vencellou ao da Galicia interior. Ante isto pediu medidas das administracións, “pero non só da local, nin doutras próximas, senón das que dispoñen de recursos. Mentres empurremos para que isto non desapareza”.
Ademais García Mañá lía o nome das persoas a entidades que minutos despois ían ser investidas como novos xuíces honorarios do Couto Mixto: Xosé Lamela Bautista, ex alcalde do Concello de Lobios (entre o 2007 e o 2011) e investigador; Concepción Sanz Ferreiro, mestra xubilada natural de Lobeira e autora do libro “Meaus, mi aldea”; e o Concello de Tomiño (Pontevedra) e a Câmara Municipal de Vilanova de Cerveira (Portugal), polo labor de desenvolvemento de proxectos de relacións transfronteirizas. Asemade nesta edición recuperábase a designación da figura do vigairo que lle correspondía aos Gaiteiros da Raia. “Todos eles son boa mostra do que quere simbolizar o Couto Mixto”, concluía García Mañá.
Tras a lectura da acta, na voz de Xosé González, secretario da asociación; Xosé Manuel Cid, que hai 15 anos recollía tamén o caxato de xuíz, daba conta dos méritos das persoas e entidades distinguidas. A partir de aí, procedíase ao investimento dos novos xuíces e ás súas intervencións. Concepción Sanz, que non puido estar presente por motivos de sáude, remitía unha carta que lía o párroco de Santiago de Rubiás, Néstor Álvarez, tras recoller, no seu nome, o bastón de bando, a réplica das tres chaves da arca e o diploma que se lles entrega aos novos xuíces. Tamén eran nomeados os novos vigairos, en representación dos cales, daba as grazas Gemma Rodríguez.
A clausura do acto, que se foi intercalando coas actuacións da intérprete cubana Lis Teuntor (acompañada ao piano por Víctor Escuredo), corría a cargo do secretario xeral de Política Lingüística, Valentín García. E xa como broche, tras o peche da arca e o seu traslado á sacristía, no adro da igrexa actuaban os Gaiteiros da Raia. Logo compartíase un xantar popular.
Texto: A.R./ Rubiás dos Mistos (Calvos de Randín)
Fotos: Carlos G. Hervella
asociación Calvos de Randín Couto Mixto gaiteiros da Raia honorarios igrexa Rubiás vigairos xuíces
4 de Xullo de 2015
“A xerga do Entrudio de Viana do Bolo”, no XIII Congreso da Asociación Internacional de Estudos Galegos
23 de Setembro de 2022
O Barco celebrará a súa 10ª Semana da Lactancia Materna do 2 ao 8 de outubro
22 de Setembro de 2022
Once viños da D.O. Monterrei, galardoados nas Distincións Gallaecia 2022
19 de Setembro de 2022
15 Distincións Gallaecia para os viños da D.O. Ribeira Sacra
19 de Setembro de 2022
Uvas, mostos e viños, protagonistas do curso de cata da Ruta do Viño de Valdeorras
3 de Outubro de 2022
Un mural comeza a cobrar forma na rúa Florencio Delgado Gurriarán do Barco
3 de Outubro de 2022
Sae á luz a superficie completa do hórreo romano de Proendos (Sober)
3 de Outubro de 2022
A barquense Conchi Prada, campioa en Máster 3 da Carreira 10K do Maratón Atlántica Coruña
3 de Outubro de 2022
Ricardo Vázquez (Club Adas), campión galego de maratón
3 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.